CELEX: E2016P0020
Language: lt
Date: 2016-12-20 00:00:00
Title: 2016 m. gruodžio 20 d. įmonių Autonomy Capital (Jersey) LP ir Eaton Vance Management ieškinys ELPA priežiūros institucijai (Byla E-20/16)

9.3.2017   
            
            
               LT
            
            
               Europos Sąjungos oficialusis leidinys
            
            
               C 73/22
            
         2016 m. gruodžio 20 d. įmonių Autonomy Capital (Jersey) LP ir Eaton Vance Management ieškinys ELPA priežiūros institucijai
   (Byla E-20/16)
   (2017/C 73/12)
   2016 m. gruodžio 20 d. įmonės Autonomy Capital (Jersey) LP ir Eaton Vance Management, kurioms atstovauja Aukščiausiojo teismo advokatas Pétur Örn Sverrisson ir Aukščiausiojo teismo advokatas Halldór Backman (advokatų kontora Morrison & Foerster (UK) LLP, Citypoint, One Ropemaker Street, London EC2Y 9AW), ELPA Teisme pareiškė ieškinį ELPA priežiūros institucijai.
   Ieškovai ELPA Teismo prašo:
   
               1)
            
            
               pripažinti atsakovo 2016 m. lapkričio 23 d. priimtą sprendimą, kuriuo baigiamas nagrinėti ieškovų skundas prieš Islandiją, negaliojančiu; taip pat
            
         
               2)
            
            
               nurodyti atsakovui apmokėti ieškovų bylinėjimosi išlaidas.
            
         Teisinės bei faktinės aplinkybės ir pagrindai, kuriais grindžiamas ieškinys:
   
               —
            
            
               Ieškovai teigia, kad Islandijos parlamento priimtu įstatymu Nr. 37/2016 diskriminuojama dėl pilietybės, nes juo Islandijos kronas užsienio bankų sąskaitose laikantiems asmenims, kurie daugiausia yra ne Islandijos gyventojai, nustatomi išsamūs reikalavimai, už kurių nesilaikymą numatomos baudos, o šalies bankuose Islandijos kronas laikantiems asmenims jokie lygiaverčiai reikalavimai netaikomi.
            
         
               —
            
            
               Ieškovų nuomone, ELPA priežiūros institucija, vadovaudamasi EEE susitarimo 43 straipsniu, teigia, kad Islandijai buvo leista ir toliau yra leidžiama nevykdyti įsipareigojimo laikytis EEE susitarime išdėstytų nuostatų dėl pagrindinių laisvių.
            
         
               —
            
            
               Ieškovai tvirtina, kad ELPA priežiūros institucija neteisingai įvertino 43 straipsniu EEE/ELPA šalims suteiktos veiksmų laisvės lygį, todėl Islandija neatitinka 43 straipsnio 4 dalyje išdėstytos sąlygos.
            
         
               —
            
            
               Be to, ieškovai tvirtina, kad, nepaisant numatytų sąlygų, bet kokiu pagal EEE susitarimą prisiimtų įsipareigojimų nevykdymo atveju turi būti vadovaujamasi proporcingumo principu ir tokios nukrypti leidžiančios nuostatos taikymo sritis neturi būti platesnė, nei reikia netikėtiems sunkumams išspręsti. Pasak ieškovų, įstatymu Nr. 37/2016 nustatytos kontrolės priemonės yra neproporcingos ir jomis nesprendžiami Islandijos Vyriausybės įvardyti susirūpinimą keliantys klausimai, be to, Islandijos valdžios institucijos neapsvarstė joms pasiūlytų gerokai mažiau ribojančių alternatyvų.